<classify> MAMLAKA ya Hifadhi ya Bonde la Ngorongoro NCAA kwa kushirikiana na wataalamu mbalimbali wa masuala ya wanyama, wamekutana na kujadili namna ya kuhifadhi mabaki ya Faru Fausta ili yaendelea kubaki kumbukumbu katika hifadhi hiyo.Akizungumza na gazeti hili jana, Ofisa Habari wa NCAA, Joyce Mgaya alisema tangu kufa kwa faru huyo Ijumaa, mamlaka hiyo imekuwa katika mchakato wa kuangalia namna bora ya kuhakikisha mabaki yake yanahifadhiwa kwa ajili ya kumbukumbu na utalii.Tunatarajia hadi kesho leo tutakuwa na majibu mazuri ya nini kitafanyika kuhusu uhifadhi wa faru huyo, ila kwa sasa ninachoweza kusema ni kwamba wataalamu wanaohusika na masuala ya wanyama wanaendelea na mazungumzo kuhusiana na suala hilo, alisema Mgaya.Akigusia kuhusu kitu gani kitafanyika kwa faru huyo, alisema ili abaki kumbukumbu, kitachokachofanywa na wataalamu hao ni kuondoa viungo vya ndani na sehemu ya nje ikibaki kwa ajili ya kumbukumbu hiyo.Faru Fausta aliyekufa akiwa na umri wa miaka 57, anatajwa kuwa faru pekee aliyeishi kwa kipindi kirefu duniani kwa zaidi ya miaka 54 kabla ya kuchukuliwa na kuhifadhiwa katika eneo maalumu, baada ya kuanza kushambuliwa na wanyama wengine kutokana na uzee aliokuwa nao.Kwa mujibu wa taarifa iliyotolewa hivi karibuni na Kamishna wa Hifadhi ya Ngorongoro, Dk Freddy Manongi, faru Fausta aliwekwa katika hifadhi hiyo na mwanasayansi kutoka Chuo Kikuu cha Dar es Salaam mwaka 1965 akiwa na umri kati ya miaka mitatu hadi minne.Alisema afya yake ilianza kuzorota mwaka 2016, ndipo walilazimika kumweka katika eneo lenye uangalizi maalumu, baada ya kubaini kuwa alipata mashambulizi kadhaa kutoka kwa fisi yaliyomsababishia majeraha.  <topic>: kitaifa 